இந்த கோரிக்கைகள் தமிழகத்தைச் சேர்ந்த தலைவர்களால் கூட இதுவரை முன்வைக்கப்படவில்லை என்பதை நேர்மையுடன் ஒப்புக்கொள்ளத் தான் வேண்டும். தமிழ் மொழியின் தலைசிறந்த இலக்கியங்கள், கலாச்சாரங்கள் ஆகியவற்றின் மாண்புகளையும் நாடாளுமன்றத்தில் அவர் பதிவு செய்திருக்கிறார். அதுமட்டுமின்றி, மற்ற தென்னிந்திய மொழிகள், வங்கமொழி பஞ்சாபி ஆகியவற்றின் சிறப்புகளையும், அவற்றுக்கு மரியாதை தர வேண்டியதன் அவசியத்தையும் வலியுறுத்த தருண் விஜய் தவறவில்லை. அவரது தமிழ் பற்றையும், பக்தியையும் நான் மனதார வரவேற்கிறேன்; மனம் திறந்து பாராட்டுகிறேன்.